Kurort, villa va qasr: Jahon yulduzlarining hashamatli uylari (foto)

Tasavvur qiling-a, quyosh botayotganda, bog‘ga olib boradigan marmar zinapoyalardan pastga tushasiz, qulay kresloda o‘tirib, xushbo‘y atirgullar manzarasiga qoyil qolasiz... Yoqimli, shunday emasmi? Ko‘pgina Gollivud yulduzlari uchun bu holat tanish. Zero, ularning mahobatli maskanlari har soniyada har bir detalda baxt, osoyishtalik va hashamatni his etish uchun aynan shunday yaratilgan. Quyida ajoyib interyeri va landshaftlarga ega mashhurlarning eng qimmat koshonalarini e’tiboringizga havola etamiz.
Kayli Jennerning Los-Anjelesdagi kurort uyi

Teleyulduz Kaylining qarorgohi bugungi kunda 37 million dollarga baholanmoqda. Hashamatli uyning 7 ta yotoq xonasi, 14 ta hammom, 20 ta mashinalar uchun joy, uy kinoteatri va shunchaki ulkan suzish havzasiga ega.

Ellen Dejeneres tomonidan XVII asr villasi

Ellen keyinchalik qayta sotish maqsadida qimmat villalar kapitalini ko‘paytirishni afzal ko‘radi. Shuningdek, foydalanish uchun ushbu italyan hududini toskana uslubida qoldirishga qaror qildi. Ushbu tepalikdagi hashamatli uy teleboshlovchiga 45 000 000 dollar olib kelishi mumkin.

Tommi Xilfiger qasri

O‘zining ajoyib ko‘rinishiga qaramay, u atigi 6 ta yotoq xonasi, 7 ta to‘liq va 3 ta yarim hammom va 6 ta kamindan iborat. Tashqi tarafda bog‘da haykaltaroshlik to‘siqlari, favvoralar va tennis maydoni mavjud.

Tom Kruzning shahar chetidagi uyi

Tom Kruz Gollivud shovqinidan charchaganida, u vaqtincha Telluriayd chekkasidagi qorli yonbag‘irlarga qaragan uyiga ko‘chib o‘tadi. Yulduzning “kulba”si aktyorga ish haqidagi fikrlardan butunlay qochishga va masalan, sport bilan shug‘ullanishga imkon beradi. Saroy hududida hokkey, tennis, basketbol maydonchalari va hatto xususiy motokross yo‘li mavjud.

Jey Z va Beyonsening saroyi

Mashhurlarning eng qimmat qasrlarini ushbu juftlikning ultrazamonaviy mulki bilan taqqoslab bo‘lmaydi. 88 million dollarlik mulk 8 ta yotoq xonasi, 11 ta hammom, 15 ta mashinaga mo‘ljallangan garaj, to‘rtta basseyn va basketbol maydonini o‘z ichiga oladi. Bu hashamatning barchasi o‘q o‘tkazmaydigan oynalar va ulkan darvozalar orqasida yashiringan.

Jorj Klunining italyancha orzusi

Jorj Klunining Komo ko‘lidagi villasi qandaydir maxfiy obyekt emas. Aksincha, aktyor suratga olish uchun hashamatli joy kerak bo‘lganda o‘z uyini rejissorlar va reklama beruvchilarga taqdim etishdan katta zavq oladi. Oleandra villasida jami 25 ta xona, jumladan, sport zali, ochiq osmon ostidagi kinoteatr va albatta, “pitssa xonasi” mavjud. Axir, bu Italiya-ku!